《卜居》
宋代·李正民

吴越飘零已十年，侵寻绿发变华颠。身閒且运陶公甓，力弱难先祖逖鞭。

兵火广陵无旧业，沟渠槜李有新田。此怀应被元龙笑，更傍苕溪卜一廛。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。